**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL SAVIVALDYBĖS BŪSTO IR PAGALBINIO ŪKIO PASKIRTIES ŪKINIO PASTATO DALIES PARDAVIMO**

2022 m. rugpjūčio 26 d. Nr. T1-208

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 2, 5 punktais, 27 straipsnio 1 punktu ir Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo, patvirtinto Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“, 16.6 papunkčiu, Klaipėdos miesto savivaldybės taryba nusprendžia:

Parduoti savivaldybei nuosavybės teise priklausantį būstą ir pagalbinio ūkio paskirties ūkinio pastato dalį:

1. R. S. – Brožynų g. 7-*(duomenys neskelbtini)*,Klaipėda, 54,86 kv. metro ploto būstą, unikalus Nr. *(duomenys neskelbtini)*, namo statybos metai – 1988. Kaina *–* 56080,00 Eur (penkiasdešimt šeši tūkstančiai aštuoniasdešimt eurų 00 ct), iš jų 80,00 Eur (aštuoniasdešimt eurų 00 ct) – už būsto vertės nustatymą;

2. R. V. – Debreceno g. 40-*(duomenys neskelbtini)*, Klaipėda, 29,74 kv. metro ploto būstą, unikalus Nr. *(duomenys neskelbtini)*, namo statybos metai – 1968. Kaina *–* 37080,00 Eur (trisdešimt septyni tūkstančiai aštuoniasdešimt eurų 00 ct), iš jų 80,00 Eur (aštuoniasdešimt eurų 00 ct) – už būsto vertės nustatymą;

3. V. Ž. – Ąžuolų g. 4, Klaipėda, 14,19 kv. metro ploto pagalbinio ūkio paskirties ūkinio pastato dalį, patalpos žymimos ind. *(duomenys neskelbtini)*, bendras ūkinio pastato plotas – 66,94 kv. metro, užstatytas plotas – 84,00 kv. metro, plane žymimas – 2I1p, unikalus Nr. *(duomenys neskelbtini)*, pastato statybos metai – 1936. Kaina *–* 2270,00 Eur (du tūkstančiai du šimtai septyniasdešimt eurų 00 ct), iš jų 70,00 Eur (septyniasdešimt eurų 00 ct) – už turto vertės nustatymą.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo įteikimo suinteresuotai šaliai dienos.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Turto valdymo skyriaus vedėjas

Edvardas Simokaitis, tel. 39 60 36

2022-08-23